**NÓRÁP ÖNKORMÁNYZAT**

**KÉPVISELŐ-TESTÜLETE**

8591 Nóráp Kossuth utca 48.

***Szám***: Pk 77-2/2022.

**Jegyzőkönyv**

***Készült***: Nóráp Község Önkormányzat képviselő-testületének 2022. február 10-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Antalné Ihász Mária polgármester

Horváth József alpolgármester

Kereszt Roland képviselő

Tóth Orsolya képviselő (4 fő)

Trombitás Ádám képviselő távolmaradását előzetesen bejelentette.

A lakosság részéről érdeklődő nem volt.

Tanácskozási joggal részt vett: Kissné Szántó Mária jegyző

**Antalné Ihász Mária polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti ív jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

1.) Az Önkormányzat 2022. évi költségvetésének elfogadása

2.) Helyi Választási Bizottság póttagjának választása

3.) Magyar Falu Program pályázatai

4.) Vegyes ügyek

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Nóráp Község Önkormányzat 2022. évi költségvetésének elfogadása**

**Előadó: Varga Imre polgármester**

**Antalné Ihász Mária polgármester**  megállapította, hogy az előterjesztést a képviselők a meghívóval együtt kézhez kapták. (előterjesztés jkv. 3. melléklete) Kérte a képviselőket a véleménynyilvánításra, javasolta a tervezet elfogadását.

**Horváth József alpolgármester:** A tervezettel kapcsolatban elmondta, jó ha rendelkeznek megtakarítással. Sajnos, a pandémia miatti bevétel kiesés nem volt jó hatással a gazdálkodásra sem.

**Kereszt Roland képviselő:** Fontos, hogy az önkormányzat megőrizze működőképességét, ne szoruljon hitelfelvételre. A szűkösebb anyagi keretek miatt még fontosabb a takarékos gazdálkodás.

A polgármester kérte a képviselőket az Önkormányzat 2022. évi költségvetésével kapcsolatos szavazásra:

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp Község Önkormányzata Képviselő-testületének**

**1/2022. (II. 25.) önkormányzati rendelete**

**az Önkormányzat 2022. évi költségvetéséről**

**(A rendelet jegyzőkönyv 4. melléklete)**

**2.) Magyar Falu Program pályázatok benyújtása**

**Előadó: Antalné Ihász Mária polgármester**

**Antalné Ihász Mária polgármester** ismertette a képviselőkkel a Magyar Falu Program keretében benyújtásra tervezett pályázatokat. Kérte a véleményeket, hozzászólásokat. Ismertette a pontos adatokat.

A képviselők az előterjesztésben szereplő pályázatok benyújtásával egyetértettek, mivel már előzetesen korábban is egyeztettek a pályázatokról.

A polgármester kérte a képviselőket szavazásra, először a színpad, és rendezvénysátor beszerzésére vonatkozó pályázattal kapcsolatban:

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**9/a/2022. (II.10.) KT határozat**

Nóráp község Önkormányzat Képviselő-testülete az MFP-ÖTIK/2022.kódszámú, Önkormányzati tulajdonu ingatlanok fejlesztése c. pályázatra támogatási igényt nyújt be: rendezvénysátor és szabadtéri színpad beszerzésére 4.996.663 Ft összegben.

A polgármester a játszótérre kültéri sporteszközök beszerzésére vonatkozó pályázattal kapcsolatos döntésre kérte a képviselőket:

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**9/b/2022. (II.10.) KT határozat**

Nóráp Önkormányzat Képviselő-testülete az MFP-OJKJF/2022.kódszámú, Óvodai játszóudvar, közterületi játszóterek fejlesztése c. pályázatra támogatási igényt nyújt be 5.685.770 Ft összegben.

A polgármester a Nóráp-Kup összekötő út felújítására vonatkozó pályázattal kapcsolatban kérte a döntést:

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**10/2022. (II.10.) KT határozat**

Nóráp Önkormányzat Képviselő-testülete az MFP-UHK/2022.kódszámú, Út, híd, kerékpárforgalmi létesítmény, vízelvezető rendszer építése, felújítása c. pályázatra támogatási igényt nyújt be 44.881.469 Ft összegben.

3.) **Helyi Választási Bizottság póttagjainak választása**

**Előadó: Kissné Szántó Mária jegyző**

**Kissné Szántó Mária jegyző** szóbeli előterjesztésben elmondta, hogy a Helyi Választási Bizottságnak jelenleg nincs, ezért választásuk szükséges. Javaslom Fülepné Varga Szilvia és Péntek Katalin nórápi lakosokat. előzetes nyilatkozatuk alapján vállalják a póttagságot.

Hozzászólás nem volt.

Nóráp Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**11/2022. (II.10.) KT határozat**

Nóráp község Önkormányzat képviselő-testület Nóráp község Helyi Választási Bizottságának póttagjává választja Fülepné Varga Szilvia és Péntek Katalin nórápi lakosokat.

Felkéri a képviselő-testület a polgármestert, hogy érintettek eskütételéről gondoskodjon.

**Felelős:** jegyző, polgármester

**Határidő:** 2022. február 28.

**4.) Vegyes ügyek**

A képviselők értékelték a január 29-i „Téli vigasságok” rendezvényt, illetve egyeztettek az elkövetkezendő tervekről.

**Horváth József alpolgármester** felvetette, hogy célszerű lenne a kamerarendszert bővíteni, árajánlatot engedélyt kérni, még 3 kamera elhelyezésre lenne lehetőség, s csatlakozóval a karácsonyi díszkivilágítás is megoldható lenne, ha áramvételi doboz kerülne elhelyezésre.

Tervezik, hogy a hivatal előtti területen kerüljön lefedésre az árok és térkövezzék a területet.

A polgármester elmondta, hogy a kerítés, kapu felszerelésére is idén kerül sor.

A képviselők egyeztettek emlékpark létesítéséről, Kereszt Roland képviselő javaslatára Tomor Ferenc Nórápról elszármazott emlékére, akinek idén lenne halálának 120 éves évfordulója.

A képviselők felvetették, hogy az orvosi rendelő felújítása is már nagyon fontos lenne, lassan nem felel meg a feltételeknek az épület. Pályázati lehetőség hiányában azonban nem tudják a forrást biztosítani.

Több napirend, hozzászólás nem volt, a polgármester a képviselő-testület nyilvános ülését 19.00 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző